《题国清林氏海山精舍》
宋代·林希逸

白醉吟翁颇似痴，当仁一见却无疑。但寻来处知归处，莫把迷时待悟时。

风过更看云不尽，潮生长与月相随。海山此趣谁能会，也是禅关也是诗。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。